stanford-oval/wikipedia huggingface dataset:
Bart
Kuvitteellisia Bart-nimisiä

Bart Simpson, animaatiohahmo televisiosarjassa Simpsonit
Bart Allen, sarjakuvahahmo
Muita

FS Jean Bart, Ranskan laivaston aluksia
Operation Bart, verkkohyökkäysoperaatio
Virtual Bart, Simpsonit-lisenssipeli
BART, Bay Area Rapid Transit, San Franciscon lahden alueella toimiva metro
Blast Off

| ”Blast Off” David Guetta ft>  Kaz James |
| --- | --- | --- |

Singlen tiedot
 Julkaistu: 9. kesäkuuta 2014
 Formaatti: Digitaalinen lataus
 Tyylilaji: Electro house
 Kesto: 03.07 (radio edit) 05.37 (original mix)
 Levy-yhtiö: Jack Back, What A Music, Parlophone
David Guettan muut singlet
| ”Bad” 2014 | ”Blast Off” 2014 | ”Lovers on the Sun” 2014 |
Kaz Jamesin muut julkaisut
| ”Stars” 2013 | ”Blast Off” 2014 |   |
Blast Off on ranskalaisen housemuusikko ja DJ-tuottaja David Guettan sekä australialaislaulaja/DJ Kaz Jamesin kappale. Se julkaistiin digitaalisesti ladattavana singlenä 9. kesäkuuta 2014. Kappaleen sanoittivat Guetta, James, Ebow Graham, Giorgio Tuinfort, Pavan Mukhi sekä Ralph Wegner.
Käännös suomeksi
Clayton Antitrust Act

Clayton Antitrust Act on Yhdysvalloissa vuonna 1914 säädetty kilpailulaki, joka täydentää ja tarkentaa vuoden 1890 Sherman Antitrust Actia. Lait muodostavat yhdessä keskeisen osan Yhdysvaltain antitrustilainsäädäntöä.
Clayton Actin säätämisen taustalla oli Sherman Actin tekstin ylimalkaisuus, joka jätti suuryrityksille paljon porsaanreikiä kilpailua rajoittavaan toimintaan. Theodore Rooseveltin ja William Howard Taftin hallitukset pyrkivät 1900-luvun alussa murtamaan talouselämän suuret trustit Sherman Actin nojalla. Vuonna 1913 Yhdysvaltain kongressin asettama komitea totesi, että tästä huolimatta suuryritykset olivat maassa entuudestaan kasvaneet ja varsinkin rahoitusalalla valta oli keskittynyt huolestuttavan pienelle joukolle ihmisiä. Presidentti Woodrow Wilson toivoi tällöin pikaisesti uutta antitrustilainsäädäntöä, minkä seurauksena kongressi sääti Clayton Actin. Lain nimi tulee senaattori Henry De Lamar Claytonista, joka teki lakialoitteen kongressissa.
Siinä missä Sherman Act vain julistaa monopolit yleensä laittomiksi, Clayton Act nimeää monia lainvastaisia käytäntöjä, jotka edesauttavat monopolien syntyä tai ovat seurausta niistä. Näiden joukossa ovat muun muassa eräät yrityksiä toisiinsa kytkevät erikoisjärjestelyt, syrjivät maahantuontisopimukset sekä niin kutsuttujen luonnollisten kilpailijoiden harjoittama toimialueiden jakaminen keskenään. Clayton Actia on myöhemmin täydennetty kahdella lailla, jotka lisäsivät kiellettyjen käytäntöjen listaa. Vuoden 1936 Robinson-Patman Act koski hintojen asettamista ja vuoden 1950 Celler-Kefauver Act yritysten osakkeiden tai omistusten ostamisen estämistä. Jälkimmäinen lisäys myös laajensi lain soveltamisalan koskemaan kaikkia yritysten välisiä fuusioita, joiden voidaan katsoa rajoittavan kilpailua. Aiemmin antitrustilait olivat koskeneet vain samalla toimialalla olevien yritysten välisiä fuusioita.
Blake Geoffrion

| Blake Geoffrion |
| --- | --- |

Henkilötiedot
Syntynyt: 3. helmikuuta 1988 (ikä 36) Plantation, Florida
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  85 kg
Pelinumero:  57
Pelaajaura
Pääsarjaura:  2010–2013
Aik. seurat:  Nashville Predators (NHL)   Milwaukee Admirals (AHL)   Montreal Canadiens (NHL)   Hamilton Bulldogs (AHL)
NHL-varaus:  56. varaus, 2006 Nashville Predators
Blake Geoffrion (s. 3. helmikuuta 1988 Plantation, Florida, Yhdysvallat) on yhdysvaltalainen entinen ammattilaisjääkiekkoilija. Hän on ensimmäinen neljännen sukupolven NHL-jääkiekkoilija.
Ura > Seurajoukkueissa

Geoffrion pelasi kaudet 2002–2004 Culver Military Academyn joukkueessa, joka voitti keväällä 2003 Indianan osavaltionmestaruuden. Hän kuului vuodet 2004–2006 Yhdysvaltain kansallisen joukkueen kehitysohjelmaan. NHL:n varaustilaisuudessa 2006 Nashville Predators varasi Geoffrionin toisella kierroksella. Geoffrion pelasi kaudet 2006–2010 Wisconsinin yliopiston joukkueessa WCHA-liigassa. Kaudella 2008–2009 hän oli Wisconsin Badgersin paras maalintekijä 15 osumallaan ja koko liigan maalitilaston jaetulla kymmenennellä sijalla. Viimeisellä kaudellaan yliopistosarjoissa hän oli WCHA:n paras maalintekijä ja koko NCAA:n toiseksi paras maalintekijä. Hänet palkittiin kauden päätteeksi Hobey Baker Awardilla kauden parhaana yliopistopelaajana, ensimmäisenä Badgers-pelaajana. Yliopistokauden jälkeen Geoffrion teki try-out-sopimuksen AHL-seura Milwaukee Admiralsin kanssa. Hän pelasi Admiralsissa kolme pudotuspeliottelua ja teki niissä kaksi maalia.
Kesällä 2010 Geoffrion teki kahden vuoden tulokassopimuksen Predatorsin kanssa. Hän aloitti kauden 2010–2011 Predatorsin farmiseurassa Admiralsissa. Geoffion teki AHL:ssa 47 ottelussa 35 pistettä, ja hänet valittiin kauden aikana ensimmäisenä pelaajana 16 vuoteen AHL:n viikon pelaajaksi kahtena viikkona peräkkäin. Predators nosti hänet NHL-joukkueen mukaan helmikuussa 2011. Geoffrion pelasi ensimmäisen NHL-ottelunsa 26. helmikuuta 2010 Dallas Starsia vastaan. Hänestä tuli ensimmäisenä pelaajana neljännen sukupolven NHL-kiekkoilija. Ensimmäisen maalinsa hän teki Edmonton Oilersia vastaan maaliskuun alussa. Kauden 11. pelissään Geoffrion onnistui NHL-uransa ensimmäisessä hattutempussa.
Kaudella 2011–2012 Geoffrion ehti pelata 22 ottelua Predatorissa, ennen kuin hänet kaupattiin helmikuussa 2012 Montreal Canadiensiin, joka lähetti hänet suoraan farmijoukkue Hamilton Bulldogsiin. Vaihtokaupassa Predators hankki Canadiensista Hal Gillin ja viidennen kierroksen varausvuoron 2013 ja antoi vastineeksi Geoffrionin, Robert Slaneyn ja toisen kierroksen varausvuoron 2012.
Heinäkuussa 2013 Geoffrion ilmoitti lopettavansa jääkiekkouransa ainakin toistaiseksi loukkaantumisten vuoksi.
Ura > Maajoukkueessa

Geoffrion on edustanut Yhdysvaltain nuorten maajoukkueita kolmessa arvoturnauksessa. Alle 18-vuotiaiden MM-kilpailuissa hän oli voittamassa kultaa vuonna 2006. Nuorten MM-kilpailuihin Geoffrion osallistui kahdesti: 2007 ja 2008. Vuonna 2007 Yhdysvallat sijoittui pronssille.
Perhe

Blake Geoffrionin isä, isoisä ja isoisoisä ovat kaikki pelanneet NHL:ssä. Hänen isoisoisänsä Howie Morenz oli NHL:n ensimmäisiä supertähtiä, ja hänen isoisänsä Bernie Geoffrionin sanotaan keksineen lyöntilaukauksen, mistä hän sai lempinimensä "Boom Boom". Sekä Howie Morenz että Bernie Geoffrion kuuluvat Hockey Hall of Fameen. Blake Geoffrionin isä Dan pelasi myös NHL:ssä ja oli Montreal Canadiensin ensimmäisen kierroksen varaus.
Björn Isfält

Tor Björn Engelbrekt Isfält (28. kesäkuuta 1942 Linköping – 17. tammikuuta 1997 Tukholma) oli ruotsalainen muusikko ja säveltäjä, joka oli erikoistunut elokuvamusiikkiin. Hän teki musiikin kymmeniin ruotsalaisohjaajien elokuviin 1970-luvulta 1990-luvulle.
Isfält opiskeli Tukholman musiikkikorkeakoulussa ja debytoi elokuvasäveltäjänä Roy Anderssonin esikoiselokuvassa Eräs rakkaustarina (1970).
Elokuvamusiikkia

1970: Eräs rakkaustarina (ohj. Roy Andersson)
1972: Firman juhlat (Jan Halldoff)
1975: Giliap (Roy Andersson)
1976: Unelmieni kaupunki (Ingvar Skogsberg)
1977: Veljeni Leijonamieli (Olle Hellbom)
1977: Hempan baari (Lars G. Thelestam)
1981: Pikku kulkuri (Olle Hellbom)
1984: Ronja ryövärintytär (Tage Danielsson)
1985: Elämäni koirana (Lasse Hallström)
1989: Retki Meloniaan (Per Åhlin)
1993: Gilbert Grape (Lasse Hallström)
1993: Ritsakauppias (Åke Sandberg)
1994: Enkelten talo (Colin Nutley)
1994: Enkelten talo – toinen kesä (Colin Nutley)
Aiheesta muualla

Björn Isfält Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Björn Isfält
Käännös suomeksi
Bash

| Bash |
| --- | --- |

 Kuvakaappaus Bash-istunnosta
Luoja:  Brian Fox
Kehityshistoria
Ensijulkaisu:  7. kesäkuuta 1989
Vakaa versio:  5.2.37 (23. syyskuuta 2024)
Kehitystilanne:  aktiivinen
Tiedot
Ohjelmistotyyppi:  komentotulkki
Alusta:  alustariippumaton
Ohjelmointikielet:  C
Lisenssi:  GPLv3
Aiheesta muualla
Verkkosivusto
Versiohallinta
GNU Bash (sanoista Bourne again shell) on GNU-projektin POSIX-yhteensopiva komentotulkki. Bash on osittain yhteensopiva Unixin Bourne shellin kanssa. Nimi on sanaleikki: englannin kielen sana ”born”, joka lausutaan samalla tavalla kuin ”Bourne”, tarkoittaa syntynyttä. Born/Bourne again tarkoittaa siis uudestisyntynyttä, ja Bash on suuresti Bournen kaltainen.
Alkuperäisen Bourne shellin kehitti Stephen R. Bourne Bell Labsissa. Bashin pääasiallinen kirjoittaja on Brian Fox, joka julkaisi ohjelman vuonna 1987. Bash sai ominaisuuksia Bourne shellin lisäksi C shellistä ja Korn shellistä.
Bash sisältää ominaisuuksia ohjelmointiin ja interaktiiviseen käyttöön. Bash toteuttaa komentorivieditoinnin Readline-kirjaston avulla ja csh-komentotulkin tyylisen komentohistorian.
Bash on GPLv3-lisenssin alainen, ja se toimii GNU:n lisäksi monissa Unix-tyyppisissä käyttöjärjestelmissä sekä Windowsissa. Bash on oletuskomentotulkki useimmissa Linux-jakeluissa. Bash toimi oletuskomentotulkkina myös macOS:ssä, kunnes Catalina-versiossa Zsh korvasi sen.
Bash voidaan mieltää ohjelmointikieleksi: se on Turing-täydellinen eli sillä voi tehdä kaikki ne asiat, joita tietokoneella voi ylipäätään tehdä.
Bash sisältää tuen muun muassa muuttujille, aritmetiikalle, taulukoille, ehtolauseille, toistorakenteille, funktioille ja Boolen algebralle.
Bash-skriptin voi tallentaa tiedostona. Bash-skriptien tiedostopääte on .sh.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivu GNU Project
Bash-komentosarjoituksen perusopas Linux.fi
Komentorivin perusteet (Arkistoitu – Internet Archive) FLOSS Manuals
Advanced Bash-Scripting Guide (englanniksi)
Cheryl Pounder

| Mitalit | Mitalit | Mitalit |  |
| --- | --- | --- | --- |
|  Cheryl Pounder |  Cheryl Pounder |  Cheryl Pounder |  |
Maa:  Kanada
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | jääkiekko |  |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | USA 1994 | jääkiekko |  |
|  Kultaa | Suomi 1999 | jääkiekko |  |
|  Kultaa | Kanada 2000 | jääkiekko |  |
|  Kultaa | USA 2001 | jääkiekko |  |
|  Kultaa | Kanada 2004 | jääkiekko |  |
|  Kultaa | Kanada 2007 | jääkiekko |  |
|  Hopeaa | Ruotsi 2005 | jääkiekko |  |
Cheryl Pounder (s. 21. kesäkuuta 1976 Montreal, Quebec) on kanadalainen entinen jääkiekkoilija, jonka pelipaikka oli puolustaja. Pounder pelasi olympialaisten naisten jääkiekkoturnauksessa kahdesti saavuttaen vuonna 2002 kultaa Salt Lake Cityssä ja 2006 Torinossa.
Cheryl Grimmerin katoaminen

Cheryl Gene Grimmer oli kolmevuotias lapsi, joka katosi suihkukatoksesta rannalta Wollongongissa Australian Uudessa Etelä-Walesissa 12. tammikuuta 1970. Tyttöä ei ole löydetty. Uuden Etelä-Walesin korkeimman oikeuden tuomari päätti oikeuskäsittelyssä helmikuussa 2019 hylätä todisteita, koska tapahtumahetkellä alaikäisellä pääepäillyllä ei ollut poliisikuulustelussa aikuista avustajaa.
Ayr

| Ayr Inbhir Àir |
| --- | --- |
 Burns statue square Ayrissa
 vaakuna
 Ayr
 Koordinaatit: 55°28′N, 4°37′W 
Valtio:  Yhdistynyt kuningaskunta
Osa:  Skotlanti
Hallintoalue:  Etelä-Ayrshire
Väkiluku (2011):  46 859
Infobox OKVirheellinen NIMI-arvo: 
Ayr (gaeliksi Inbhir Àir) on noin 47 000 asukkaan kaupunki Lounais-Skotlannissa. Se on Etelä-Ayrshiren alueen suurin asutuskeskus ja hallinnollinen pääkaupunki.
Maantiede

Ayr sijaitsee Ayr-joen suulla, paikassa jossa joki laskee Clydejoen estuaariin eli Firth of Clydeen. Joen yli kulkee 1200-luvulla rakennettu Ayr Brig -silta.
Estuaarin puolella eli kaupungin länsireunalla on hiekkaranta, jota seurailee esplanadi. Kaupungin pääkatu kulkee saman suuntaisesti. Sen pohjoispäässä on Ayrin linna. Satama on jokisuussa joen pohjoispuolella. Ayrin hevosurheilukeskus on rakennettu 1500-luvulla, ja siellä järjestetään sekä laukka- että esteratsatuskilpailuja kuten Scottish Grand National.
Pohjoisessa Ayriin liittyy saumattomasti Prestwickin kaupunki, joka on tunnettu etenkin golf-kentistään ja Glasgow Prestwickin lentoasemasta.
Historia

Keskiajalla Ayr oli Skotlannin länsirannan tärkein satama, kunnes Clyden suun pohjoisosan satamat ajoivat sen ohi.
1100-luvun lopulla kuningas Vilhelm Leijona rakennutti Ayr-joen suulle linnan, jonka ympärille kaupunki alkoi muodostua. Alkuperäisestä linnasta ei ole mitään jäljellä.
Cromwellin joukot rankensivat Ayriin linnoituksen 1652-1654. Se koostui kuudesta bastionista ja niitä yhdistävistä muureista, ja sitä suojasivat vallihaudat. Parakkeihin mahtui 800 jalkamiestä ja 200 ratsumiestä, joiden hevosille oli myös tallitilaa.
Kaupungin teollistuminen sai vauhtia kun sinne rakennettiin raideyhteys Glasgowista vuonna 1840.
Kulttuuri

Skotlannin kansallisrunoilija Robert Burns syntyi Allowayssa, viitisen kilometriä Ayristä etelään, ja kuvasi Ayria runoissaan.
Skotlannin vanhimpiin teattereihin kuuluva Gaiety Theatre avattiin Ayrin keskustassa vuonna 1902. Nykyisin siellä järjestetään yli 200 näytöstä vuodessa: balettia, teatteria, pantomiimia ja komediaa.
Aiheesta muualla

Kuvia tai muita tiedostoja aiheesta Ayr Wikimedia Commonsissa
Matkaopas aiheesta Ayr Wikivoyagessa (englanniksi)
Başkent Yıldızları Spor Kulübü

| Başkent Yıldızları Spor Kulübü |
| --- | --- |

Perustettu:  1998
Kaupunki:   Ankara
Kotiareena:  Ankara Ice Palace (G.S.İ.M. Buz Pateni Sarayı)
– kapasiteetti:  1150
Sarjataso:  Turkin jääkiekon superliiga
Värit:                
Päävalmentaja:   Göktürk Taşdemir
Kapteeni:   Oktay Yavuzarslan
Infobox OKVirheellinen NIMI-arvo: 
Başkent Yıldızları Spor Kulübü (engl. Capital Stars Sports Club) on turkkilainen jääkiekko- ja jääurheiluseura, jonka kotihalli sijaitsee Ankarassa. Seura on pelannut kaudesta 2006-2007 lähtien Turkin jääkiekon superliigassa. Seurassa pelasi kausina 2005-2006 (1. div.) ja 2006-2007 (Superliiga) 8 ottelua tehoin 4+4 (14 jäähyminuuttia) suomalainen Veli-Pekka Kaivola.
Blogilista

Blogilista oli suomalainen blogien seuraamiseen kehitetty verkkosivusto, joka perustettiin vuonna 2005. Palvelusta pystyi etsimään blogeja aiheen ja lukijamäärän mukaan, ja siellä pystyi seuraamaan omiksi suosikeikseen merkattuja blogeja.
Sivusto erkani alun perin Pinseri-sivustosta vuonna 2005, ja samana vuonna se myytiin Manta Raylle. Vuonna 2007 Sanoma News hankki palvelun omistukseensa. Palvelu lopetti toimintansa 1.6.2015.
Aiheesta muualla

Blogilista.fi (Arkistoitu – Internet Archive)
Crazy Taxi

| Crazy Taxi |
| --- | --- |

Kehittäjä:  Sega AM3
Julkaisija:  Sega
Jakelija:  Steam, PlayStation Now, Google Play, App Store ja PlayStation Store
Pelisarja:  Crazy Taxi
Julkaistu:  1999
Lajityyppi:  ajopeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: Teini-ikäisille  PEGI 3  USK 12 
Alusta:  kolikkopeli, Sega Dreamcast
Jakelumuoto:  GD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Crazy Taxi on Segan kehittämä ja julkaisema ajopeli. 
Peli on julkaistu vuonna 1999 NAOMI-kolikkopelilaitteistolle.
Vuonna 2000 pelistä julkaistiin käännös myös Sega Dreamcastille.
Pelistä on julkaistu uusintaversio vuonna 2010 Xbox Livessä, joka perustuu Dreamcast-versioon.
Pelaaminen

Peli sijoittuu avoimeen pelimaailmaan.
Pelaaja ohjaa taksia, ottaa ihmisiä kyytiin ja kuljettaa ne minne nämä haluavat tietyn aikarajan puitteissa. Pelaajan on myös pysähdyttävä tietyn alueen sisällä.
Ääniraita

Pelin ääniraidalla oleva musiikki:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Offspring - "Way Down The Line" |  |  |  |  |  |  |  |  |
| 2. | The Offspring - "All I Want" |  |  |  |  |  |  |  |  |
| 3. | The Offspring - "Change the World" |  |  |  |  |  |  |  |  |
| 4. | Bad Religion - "Ten in 2010" |  |  |  |  |  |  |  |  |
| 5. | Bad Religion - "Them And Us" |  |  |  |  |  |  |  |  |
| 6. | Bad Religion - "Hear It" |  |  |  |  |  |  |  |  |
| 7. | Bad Religion - "Inner Logic" |  |  |  |  |  |  |  |  |
Vastaanotto

Pelin Dreamcast-versio sai GameSpotin arvostelussa arvosanaksi 8.7/10.
Ilmestyessään peli sai suotuisia arvosteluja, joissa kiitettiin muun muassa pelin helppotajuisuutta; myös lisensoitua musiikkia kehuttiin.
Aiheesta muualla

Crazy Taxi MobyGamesissa (englanniksi)
Crazy Taxi Killer List of Videogamesissä (englanniksi)
Crazy Taxi Arcade History -sivustolla (englanniksi)
Crazy Taxi VGMdb-sivustolla (englanniksi)
Crazy Taxi Internet Movie Databasessa (englanniksi)
Baškiiri

Baškiiri tarkoittaa seuraavia asiota:
baškiirit, turkkilainen kansa
baškiiri, turkkilainen kieli.
Caught in a Life

| Caught in a Life Donkeyboy |
| --- | --- | --- |

Studioalbumin tiedot
 Julkaistu: 19. lokakuuta 2009
 Tuottaja(t): Simen M Eriksund, Espen Berg
 Tyylilaji: alternative rock, indie pop
 Kesto: 35.23
 Levy-yhtiö: Warner
Listasijoitukset
  1.  6.
Donkeyboyn muut julkaisut
|   | Caught in a Life 2009 | Silver Moon 2012 |
Singlet albumilta Caught in a Life
 ”Ambitions” Julkaistu: 26. maaliskuuta 2009  ”Sometimes” Julkaistu: 11. syyskuuta 2009  ”Broke My Eyes” Julkaistu: 5. lokakuuta 2009  ”Awake” Julkaistu: 12. lokakuuta 2009  ”Blade Running” Julkaistu: 19. lokakuuta 2009  ”Stereolife” Julkaistu: 22. maaliskuuta 2010
Caught in a Life on norjalais-yhtye Donkeyboyn lokakuussa 2009 julkaistu debyyttialbumi. Sen tuottivat Simen M Eriksund ja Espen Berg Livingroom Studiosissa, Oslossa. Albumi sijoittui Norjan albumilistan ensimmäiselle sijalle seuraavan talven aikana.
Albumi julkaistiin 19. lokakuuta 2009. Siltä on tuotettu yhtyeen kaksi VG-listan kärkisijan saavuttanutta singleä, "Ambitions", joka pysyi listan kärkisijalla yhteensä 13 viikkoa, ja sen jälkeen julkaistu "Sometimes" pysyi seuraavat 8 viikkoa  listan kärkisijalla, molemmat tilanteet tapahtuivat vuoden 2009 aikana. "Ambitions" sijoittui myös Sverigetopplistanin kärkeen helmikuussa 2010.
Näiden lisäksi albumilta julkaistiin kolme muuta singleä, jotka pääsivät kymmenen parhaan joukkoon, "Broke My Eyes" sijoittui 6. sijalle, "Awake" 8. sijalle, ja "Blade Running" 8. sijalle. Myös "Stereolife" julkaistiin singlenä alkuvuodesta 2010.
Kappaleet

Stereolife – 3.06
Ambitions – 3.08
Awake – 2.57
Broke My Eyes – 5.03
Sleep in Silence – 4.17
Blade Running – 3.34
Sometimes – 3.11
Promise Kept – 3.20
We Can't Hide – 3.57
Caught in a Life – 4.04
Arvostelut

Dome.fi:
Soundi:
Käännös suomeksi
Burke

Burke on muun muassa seuraavien henkilöiden sukunimi:
Alexandra Burke (s. 1988), englantilainen laulaja
Alvin Burke Jr., Montel Vontavious Porter (s. 1973), yhdysvaltalainen showpainija
Austin-Emile Burke (1922–2011), kanadalainen katolinen arkkipiispa
Billie Burke (1884–1970), yhdysvaltalainen näyttelijä
Billy Burke (s. 1966), yhdysvaltalainen näyttelijä
Brayden Burke (s. 1997), kanadalainen jääkiekkoilija
Brooke Burke (s. 1971), yhdysvaltalainen näyttelijä, tanssija, malli ja televisiopersoona
Chris Burke (s. 1965), yhdysvaltalainen näyttelijä
Clem Burke (s. 1955), yhdysvaltalainen muusikko
Edmund Burke (1729–1797), irlantilais-brittiläinen valtiomies, kirjailija, puhuja ja poliittinen filosofi
Edmund Burke (1876–1970), kanadalais-yhdysvaltalainen oopperalaulaja
Elijah Burke (s. 1978), yhdysvaltalainen showpainija
Glenn Burke (1952–1995), yhdysvaltalainen baseballpelaaja
Jack Burke (1923–2024), yhdysvaltalainen golfaaja
James Burke (s. 1936), brittiläinen television tiedetoimittaja ja tietokirjailija
Jesse Burke, belgialainen karateka
Joe Burke (1884–1950), yhdysvaltalainen säveltäjä
Johnny Burke (1908–1964), yhdysvaltalainen sanoittaja, säveltäjä ja vaudeville-esiintyjä
Kenneth Burke (1897–1993), yhdysvaltalainen kirjailija, retoriikan tutkija ja filosofi
Lynn Burke (s. 1943), yhdysvaltalainen uimari ja olympiavoittaja
Martha Jane Canary-Burke, Calamity Jane (1852–1903), yhdysvaltalainen tiedustelija ja Villin lännen hahmo
Oliver Burke (s. 1997), skotlantilainen jalkapalloilija
Paul Burke (s. 1973), irlantilainen rugbypelaaja
Peter Burke (s. 1937), brittiläinen historioitsija ja kulttuurihistorian professori
Raymond Leo Burke (s. 1948), katolisen kirkon yhdysvaltalainen pappi
Reece Burke (s. 1996), englantilainen jalkapalloilija
Richard Anthony Burke (s. 1949), irlantilainen katolinen arkkipiispa
Robert John Burke (s. 1960), yhdysvaltalainen näyttelijä
Samson Burke (s. 1930), kanadalainen kehonrakentaja, kilpauimari, painija ja näyttelijä
Sarah Burke (1982–2012), kanadalainen freestylehiihtäjä
Sean Burke (s. 1967), kanadalainen jääkiekkomaalivahti
Selma Burke (1900–1995), yhdysvaltalainen kuvanveistäjä
Sinéad Burke (s. 1990), irlantilainen vammaisaktivisti, opettaja ja kirjailija
Solomon Burke (1940–2010), yhdysvaltalainen laulaja
Tarana Burke (s. 1973), yhdysvaltalainen nuorisotyöntekijä ja aktivisti
Tim Burke (s. 1982), yhdysvaltalainen ampumahiihtäjä
Tom Burke, (1875–1929), yhdysvaltalainen pikajuoksija
Tom Burke (s. 1981), englantilainen näyttelijä.
Kuvitteellisia henkilöitä

Juliet Burke, kuvitteellinen hahmo televisiosarjassa Lost
Preston Burke, kirurgi televisiosarjassa Greyn anatomia
Nimen muita merkityksiä

Arleigh Burke -luokka, Yhdysvaltain laivaston ohjushävittäjäluokka
USS Arleigh Burke (DDG-51), Arleigh Burke -luokan ohjushävittäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chromatica

| Chromatica Lady Gaga |
| --- | --- | --- |

Studioalbumin tiedot
 Julkaistu: 29. toukokuuta 2020
 Formaatti: vinyyli, CD, digitaalinen lataus, suoratoisto
 Tuottaja(t): BloodPop
 Tyylilaji: tanssipop
Lady Gagan muut studioalbumit
| Joanne 2016 | Chromatica 2020 | Born This Way The Tenth Anniversary 2021 |
Singlet albumilta Chromatica
 ”Stupid Love” Julkaistu: 28. helmikuuta 2020  ”Rain on Me” Julkaistu: 22. toukokuuta 2020  ”911” Julkaistu: 25. syyskuuta 2020  ”Free Woman” Julkaistu: 13. huhtikuuta 2021
Chromatica on yhdysvaltalaislaulaja Lady Gagan kuudes studioalbumi, joka julkaistiin 29. toukokuuta 2020. Albumin alkuperäinen julkaisupäivä oli jo huhtikuussa, mutta sitä muutettiin koronaviruspandemian takia. Albumilla vierailevat yhdysvaltalaislaulaja Ariana Grande, englantilaislaulaja Elton John ja eteläkorealainen tyttöbändi Blackpink. Kappaleet ”Stupid Love” ja ”Rain on Me” julkaistiin singleinä ennen albumin julkaisua.
Suomessa albumi nousi listaykköseksi sekä Suomen virallisella albumilistalla että fyysisellä albumilistalla.
Tausta

Chromatica on Lady Gagan kuudes studioalbumi. Hänen edellinen studioalbuminsa Joanne julkaistiin vuonna 2016, minkä jälkeen hän teki soundtrack-albumin vuonna 2018 ensi-iltansa saaneeseen A Star Is Born -elokuvaan, jossa hän näytteli pääosaa.
Lady Gaga teki albumin kappaleet yhteistyönä BloodPopin kanssa ja tämä myös tuotti albumin. BloodPop on aiemmin työskennellyt muun muassa Justin Bieberin, Madonnan ja Grimesin kanssa. Albumin ensimmäinen single, ”Stupid Love”, oli myös ensimmäinen albumille kirjoitettu kappale. Chromatica nauhoitettiin osaksi Lady Gagan kotistudiossa Los Angelesissa. Talo ja sen studio ovat aiemmin kuuluneet muusikko Frank Zappalle.
Laulajan aikaisempien albumien tapaan myös yksi Chromatica-albumin teemoista on tulevaisuus. Hänen mukaansa aikaisemmista albumeista poiketen tällä kertaa hän ”elää tulevaisuudessa”, eikä se ole vasta edessä. Lady Gaga kertoi Paper-lehdelle maaliskuussa 2020 suhtautuneensa ennen tulevaan niin pakkomielteisesti, että ei ymmärtänyt liikkuneensa elämässään eteenpäin.
Albumia ovat inspiroineet Lady Gagan elämässään kohtaamat vaikeudet. Hän on kertonut tulleensa raiskatuksi 19-vuotiaana, mitä hän kuvaili elämäänsä muuttaneeksi kokemukseksi. Tapahtuneen seurauksena hänelle kehittyi traumaperäinen stressihäiriö ja vuonna 2017 hänellä diagnosoitiin fibromyalgia, joka aiheuttaa neuropaattista kipua. Kivun takia laulaja on joutunut hyväksymään, että ei pysty tekemään kaikkea, vaikka haluaisi. Hän itse kutsuu muutosta ajattelumaailmassaan ”radikaaliksi hyväksynnäksi”, joka on toinen albumin teemoista. Hän haluaa tuoda musiikillaan esiin, että iloitseminen on mahdollista myös surun keskellä.